ПОКАНА ЗА УЧАСТИЕ

в юбилеен сборник в чест на доц. Христо Стаменов

ЕЗИКЪТ ОТБЛИЗО
Катедрата по англицистика и американистика към СУ „Св. Климент Охрдски“ има удоволствието да Ви покани да участвате със статия в запланувания сборник. Тематиката на сборника е определена от научната и преподавателска дейност на юбиляра.

Характерна за научните публикации на Христо Стаменов е широтата на неговите интереси. Те са в областта на теоретичната граматика на съвременния английски език, общото и съпоставително езикознание, българистиката и езиковите контакти, приложната лингвистика и теорията на превода. Той разглежда езиковите явления многопластово, като пресечна точка на морфологичните им, синтактичните, семантичните и прагматични, дори фонологични особености. 
Молим да изпращате статиите на адрес festschrift.stamenov.chr@gmail.com 

Краен срок 20 януари 2018 г. 
Изискванията за оформление и обем следват по-долу. За допълнителна информация пишете на горния имейл адрес.

Изисквания за оформяне на статиите
Краен срок за предаване на статиите в окончателен вид: 20. 01. 2018 г. Научните редактори на сборника си запазват правото да не приемат текстове, несъобразени с тематичните и технически изисквания.

Статиите да бъдат изпратени в електронен вид във формат DOC/DOCX и PDF на имейла на проекта: festschrift.stamenov.chr@gmail.com

Шрифтът на текста да бъде Times New Roman 12 пункта. Статиите да не превишават 15 стандартни страници (не повече от 26 000 знака с включени разстояния и заедно с библиографията, таблиците, фигурите, бележките под черта и приложенията).

Статиите може да са на английски или на български. Резюмето да е на език, различен от езика на статията.

Текстът на материала да има следния вид:

1. ред – заглавие: Times New Roman, 14 пункта, Bold, Centered, Caps Lock

2. ред –  пра​зен 

3. ред – име и фамилия на ав​то​ра: Times New Roman, size 13, Regular, Centered
4. ред – научна институция

5. ред – пра​зен 

6. ред – резюме до 10 реда: Times New Roman, size 12, Regular, Justified, First Line 1,2 cm
17. ред – празен

18. ред – ключови думи – до 5 ключови думи: Times New Roman, size 10, Regular, Justified, First Line 1,2 cm

19. ред – празен

20. ред – начало на текста: Times New Roman, size 12, Regular, Justified, First Line 1,2 cm

Цитирането на източниците в текста (фамилия на автора, година на издаване, двоеточие, страница) посочвайте в кръгли скоби, например (Караулов 1999: 43). Ако е сборник, посочва се фамилията на редактора, годината на изданието и страницата, напр. (Димитрова, ред. 1998: 56).

Бележките към текста да се включват под линия на всяка страница.

Графиките и таблиците да бъдат разположени вътре в текста на съответното място, номерирани и озаглавени отдолу в шрифт получер (Bold), центриран.
Подчертаванията да бъдат в Italic.
Страниците да НЕ са номерирани.
Цитираната литература се подрежда накрая по азбучен ред без номериране (за текстове на кирилица – първо литературата на кирилица, след това на латиница; за текстове на латиница – обратно). Оформянето става по следния начин: фамилия на автора (ако е сборник – фамилия на редактора), година на издаване (и двете Bold), двоеточие, фамилия и инициали на автора, заглавие на книгата (Italic), място на издаване (град), издателство и година. Ако е цитирана статия, заглавието се изписва в Normal, след него следва точка, тире и заглавието на списанието (Italic), след което се посочват брой и година на издаване и страниците на статията. При електронните източници първо се посочва датата на публикуване (ако е посочена), след това датата на влизане в сайта, като сайтът се посочва в ъглови скоби. При повече публикации от един и същи автор в една и съща година след годината се слага буква a, b, c.

